श्मशान पर अतिक्रमण की शिकायत
सवाई माधोपुर | जटवाड़ाखुर्द के लोगों ने जिला प्रशासन को पत्र देकर लटिया नाले के पास श्मशान भूमि पर भूमाफियाओं द्वारा अतिक्रमण किए जाने की शिकायत की है। लोगों ने पत्र में बताया कि यहां कुछ लोगों द्वारा जेसीबी से नींव खोदकर निर्माण कार्य किया जा रहा है। इससे श्मशान घाट जाने का रास्ता अवरुद्ध हो रहा है। इतना ही नहीं, लटिया नाले के बहाव क्षेत्र में भी निर्माण कार्य कर लिया गया है। कुछ माह पूर्व भी इसी तरह कब्जा किए जाने का प्रयास किया गया था, जिस पर संबंधित अधिकारियों को मौके पर जांच के लिए भेजा गया था। बावजूद इसके कोई कार्रवाई नहीं हो पाई। लोगों ने श्मशान भूमि के चारदीवारी बनवाकर लोगों द्वारा किए जा रहे कब्जे से मुक्त करवाने की मांग की है।
बालाजीतक सीसी रोड बनवाने की मांग
भगवतगढ़| क्षेत्रके लोगों की आस्था के धाम दौबड़ा के बालाजी तक पहुंचने में लगभग एक किमी का कच्चा रास्ता श्रद्धालुओं के लिए परेशानी का सबब बना हुआ है। इस संबंध में लोगों ने पंचायत समिति एवं जिला प्रशासन से बालाजी तक सीसी रोड बनवाने की मांग की है। ग्रामीणों ने बताया कि लोरवाड़ा पंचायत के दोबडा का बालाजी धाम पर प्रत्येक शनिवार एवं मंगलवार को सैंकड़ों श्रद्धालुओं की आवाजाही रहती है। लोरवाड़ा से दौबड़ा गांव तक रोड बना हुआ है। केवल बालाजी तक पहुंचने में लगभग एक किमी का कच्चा मार्ग परेशानी भरा है। इस मार्ग को सीसी या पक्का करवा दिया जाए तो श्रद्धालुओं को बालाजी तक पहुंचने में होने वाली परेशानी दूर हो सकती है। इस संबंध में ग्रामीणों द्वारा कई बार अवगत कराने के बाद भी अभी तक समस्या का समाधान नहीं होने से समस्या बनी हुई है।
बागडौलीके गौरव पथ में नहीं बनी नाली
बौंली| पंचायतबागडौली में गौरव पथ योजनांतर्गत बनी सीसी रोड में नाली निर्माण नहीं होने से पानी का निकास ठीक प्रकार से नहीं हो पा रहा है, जिससे लोगों को परेशानी का सामना करना पड़ रहा है। सरपंच फोरंती देवी ने बताया कि सार्वजनिक निर्माण विभाग द्वारा गौरव पथ योजनांतर्गत बनाए गए सीसी रोड में एक ओर ही नाली निर्माण करवाया गया है, जबकि दूसरी ओर नाली निर्माण नहीं करवाई गई है जिससे पानी की निकासी ठीक प्रकार से नहीं होने के कारण रास्त में कीचड़ भरा रहेगा। उन्होंने बामनवारस विधायक कंजीलाल मीणा को ज्ञापन देकर कार्रवाई की मांग की है। इसी प्रकार सरपंच ने विधायक से बागडौली में में यात्री विश्राम गृह स्वीकृत करने की मांग की है।
फसलोंको नुकसान पहुंचा रहे हैं वन्यजीव
बालेर| रणथंभौरराष्ट्रीय अभयारण्य से सटे दो किमी की परिधी में आने वाले बालेर, बाजौली, बिचपुरी, कालाडांडा, पीलाडांड़ा, मोरोज, नोराड का टापरा, झोपड़ी, गोविंदपुरा, बीरपुर, बांगड़दा आदि गांवों के किसान इन दिनों वन्यजीवों से परेशान हैं। ये जंगली जानवर खेतों में घुसकर किसानों की फसलों को नष्ट कर रहे हैं। ब्लॉक किसान कांग्रेस कमेटी के महासचिव अमरलाल, ममता देवी, पूरणसिंह, राधेश्याम, सीताराम, बद्रीलाल, सत्यनारायण सहित कई किसानों ने एक हस्ताक्षर युक्त ज्ञापन मुख्यमंत्री को भेजकर अपनी समस्याओं से अवगत कराया है। साथ ही राष्ट्रीय अभयारण्य से सटे गांवों के किसानों के लिए अनुदान पर तारबंदी करवाने की मांग की है।
पेयजलके लिए करनी पड़ रही है मशक्कत
सूरवाल| अजनोटीपंचायत में गत दिनों से जल स्तर नीचा चले जाने से लोगों के लिए पेयजल के लिए मशक्कत करनी पड़ रही है। पंचायत क्षेत्र के अधिकतर हैंडपंपो को काफी देर तक चलाने के बाद उनसे पानी मिल पा रहा है। अजनोटी के शंकर लाल मीना सहित ग्रामीणों ने बताया कि इस बार क्षेत्र में अच्छी बरसात नहीं होने से जलस्तर नीचे चला गया है। पंचायत क्षेत्र के सभी हैंडपंपों में पाइपों की संख्या बढ़ा दी जाए तो ग्रामीणों को पेयजल के लिए मशक्कत नही करनी पड़ेगी।
दोमाह से हैंडपंप खराब
खिरनी| कस्बेके माली मोहल्ले में सत्यनारायणजी के मंदिर के पास वाला हैंडपंप कई दिनों से खराब पड़ा है, जिससे लोगों को परेशानी का सामना करना पड़ रहा है। मोहल्ले के छोटू लाल सैनी, मोहन सिंह गुर्जर, सीताराम सैनी, बबलू अली, कजोड़ बारवाल सहित अन्य लोगों ने बताया कि हैंडपंप खराब होने के कारण लोगों को दूरस्थ स्थानों से पानी लाना पड़ रहा है। इस बारे में विभागीय अधिकारियों को अगवत करा दिया लेकिन अभी तक कोई कार्रवाई नहीं हुई। ग्रामीणों ने अधिकारियों से शीघ्र हैंडपंप सही करवाने की मांग की है।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva